SPALI มองตลาดแนวราบโตต่อเนื่อง เล็งเปิดอีก 15-18 โครงการใน H2/59
SPALI มองตลาดแนวราบโตต่อเนื่อง เล็งเปิดอีก 15-18 โครงการใน H2/59 ประเดิมเปิดโครงการ "พรีโม่" มูลค่า 350 ลบ.
1 ก.ค. 2559

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า ตลาดอสังหาริมทรัพย์โครงการแนวราบทั้งบ้านเดี่ยวและทาวน์โฮมในช่วงครึ่งแรกปีนี้ ยังขยายตัวอย่างต่อเนื่อง และในช่วงครึ่งปีหลัง บริษัทยังเตรียมเปิดตัวโครงการแนวราบอีกจำนวนมากถึง 15- 18 โครงการ  โดยเริ่มต้นเปิดโครงการแนวราบในทำเลศักยภาพโซนกรุงเทพฯ ตะวันตก คือ “ศุภาลัย พรีโม่ วงแหวน ปิ่นเกล้า – พระราม 5″ มีพื้นที่โครงการประมาณ 13 ไร่ มูลค่าโครงการประมาณ 350 ล้านบาท        
ทั้งนี้ เพื่อรองรับความต้องการที่อยู่อาศัยของผู้บริโภคในย่านปิ่นเกล้า-พระราม 5 และด้วยจุดเด่นของทำเล ที่สามารถเชื่อมต่อทุกการเดินทางเข้าสู่เมืองได้อย่างสะดวกและรวดเร็ว ใกล้จุดขึ้นลงทางด่วนศรีรัชฯ-วงแหวนตะวันตก และรองรับการเดินทางในอนาคตด้วยรถไฟฟ้าสีแดงอ่อน
นอกจากนี้บริษัทยังได้สร้างสรรค์การออกแบบที่อยู่อาศัยให้สอดคล้องกับการเริ่มต้นชีวิตครอบครัวของคนรุ่นใหม่ กับ New Modern Townhome ขนาด 3 ห้องนอน ที่จอดรถ 2 คัน ในราคาที่คุ้มค่าเริ่มเพียง 2.19 ล้านบาท เน้นการออกแบบโปร่งสบายในสไตล์โมเดิร์น มีฟังก์ชั่นที่ลงตัวใช้งานสะดวก คุ้มค่ากับการอยู่อาศัยด้วยวัสดุคุณภาพและประหยัดพลังงาน สมบูรณ์แบบด้วยสิ่งอำนวยความสะดวกด้วยสวนส่วนกลางและระบบรักษาความปลอดภัยตลอด 24 ชั่วโมง และให้ความเป็นส่วนตัวท่ามกลางผู้พักอาศัยเพียง 163 ครอบครัวเท่านั้น แวดล้อมห้างสรรพสินค้าชั้นนำมากมาย อาทิ เซ็นทรัล เวสเกต เซ็นทรัล พลาซ่า ศาลายา เทสโก้ โลตัส มินิ บิ๊กซี เป็นต้น
สำหรับโปรโมชั่นพิเศษช่วงเปิดตัวโครงการใหม่ วันที่ 9-10 กรกฎาคม 2559 เปิดจองโซนหน้าโครงการ พร้อมเลือกแปลงสวยก่อนใครในราคาพิเศษ และของแถมหลายรายการ ณ สำนักงานขายโครงการ